**Munnleg øving – å formulere seg godt i ein debatt**

Eit sentralt mål med den munnlege øvinga er å formidle synspunkta til rollefiguren på ein tydeleg og engasjerande måte. Like viktig er det å halde ein respektfull tone og vere ein god lyttar. Høyr ut dei andre deltakarane sine motargument før du presenterer dine eigne, og vis at du respekterer dei andre sine synspunkt. Under finn du setningsstartarar som kan hjelpe deg med å fremje poenga dine under debatten.

* Eg forstår synspunktet ditt, men eg er ikkje einig i at ...
* Det er viktig å erkjenne at ...
* Lat oss ikkje gløyme at hovudfokuset her bør vere ...
* Eg er usamd i dette synspunktet på grunn av ...
* Lat oss sjå litt nærare på kva kjernen i saka er ...
* Kan vi vere samde om at ...?
* Du har eit godt poeng, men bør vi ikkje ...
* Eg synest du formulerer deg godt, men eg er usamd i det du seier, fordi ...
* Eg vil gjerne utfordre synspunktet ditt om ...
* Lat meg presisere kva den største utfordringa her er, nemleg at ...
* Lat oss fokusere på det viktigaste her, nemleg ...
* Lat oss sjå på saka frå eit anna perspektiv ...
* Til liks med X meiner eg at ...
* Eg er heilt samd i det X seier om ..., men eg må utfordre synspunktet hen har om ...
* I motsetnad til X meiner eg at ...
* Eg høyrer det X seier, men ein annan måte å sjå på dette på er ...
* Om vi snur om på det du seier, er det mogleg at ...?
* Lat meg forklare kvifor eg meiner at ...